Η επίδραση της αναλγησίας με λιδοκαΐνη, μέσω διαποτισμού του κρεμαστήρα συνδέσμου της ωοθήκης, στη μεταβλητότητα της καρδιακής συχνότητας κατά την ωοθηκυστερεκτομή στο σκύλο
Creators: name: Σβορώνου, Μυρσίνη Ειρήνη Σταματίου
Publisher: name: Aristotle University of Thessaloniki
Year: 2018
Subjects: μεταβλητότητα της καρδιακής συχνότητας
λιδοκαΐνη
HRV (Μεταβλητότητα καρδιακής συχνότητας)
heart rate variability
lidocaine
HRV (Heart rate variability)

description: Η μεταβλητότητα της καρδιακής συχνότητας (HRV), δηλαδή η διακύμανση των R-R διαστημάτων είναι μία χρήσιμη μέθοδος εκτίμησης της ισορροπίας μεταξύ συμπαθητικου (ΣΝΣ) και παρασυμπαθητικού νευρικού συστήματος σε διάφορες καταστάσεις (παθολογικές και μη). Κατά την ωοθηκυστερεκτομή (ΩΥΕ), επώδυνα ερεθίσματα από τις ωοθήκες μπορεί να προκαλούν τη διέγερση του συμπαθητικού νευρικού συστήματος, παρά τη χρήση αναλγητικών φαρμάκων. Η υπόθεση της παρούσας μελέτης ήταν ότι η χρήση της λιδοκαΐνης ως τοπικής αναισθησίας του κρεμαστήρα συνδέσμου της ωοθήκης μπορεί να μειώσει την αύξηση της μεταβλητότητας της καρδιακής συχνότητας (HRV) και του τόνου του συμπαθητικού συστήματος που προκαλείται από την ανεπαρκή διεγχειρητική αναλγησία. Είκοσι σκύλοι που εισήχθησαν στην κλινική για ωοθηκυστερεκτομή (βάρος 6-25 κιλά, ηλικία 0.5-10 ετών) έλαβαν μέρος στη μελέτη. Έγινε προαναισθητική αγωγή με ακετυλοπρομαζίνη (0.1mg kg-1, ενδομυικώς) και βουτορφανόλη (0.1 mg kg-1, ενδομυικώς). Η εγκατάσταση της αναισθησίας έγινε με προποφόλη και η διατήρηση με ισοφλουράνιο. Σε δέκα σκύλους, έγινε εντριβή του κρεμαστήρα συνδέσμου με γάζα εμποτισμένη με λιδοκαΐνη (2mg kg-1) (ομάδα L). Στους υπόλοιπους δέκα σκύλους έγινε η ίδια διαδικασία με φυσιολογικό ορό ίσου όγκου (ομάδα C). Καταγράφηκε η κυματομορφή της επεμβατικής αρτηριακής πίεσης σε τρία πεντάλεπτα χρονικά διαστήματα: πριν την έναρξη του χειρουργικού ερεθισμού (Τ1), κατά την εντριβή του κρεμαστήρα (Τ2) και κατά την απολίνωση της ωοθήκης. Η HRV υπολογίστηκε με λογισμικό σε ηλεκτρονικό υπολογιστή. Παρατηρήθηκε σημαντική (p = 0.028) αύξηση της καρδιακής συχνότητας στην ομάδα C, από το T1 (96.7±17.7) στο T3 (109.1±12.3). Δεν παρατηρήθηκε στατιστικά σημαντική (p = 0.145) αύξηση στην ομάδα L (95.2±21.4 στο T1, 103.1±11.6 στο T3). Η χαμηλή συχνότητα (LF) αυξήθηκε σημαντικά (p = 0.008) στην ομάδα L από το T1 (3.2±2.6) στο T3 (15.4±12.4), ενώ δεν παρατηρήθηκε σημαντική αύξηση (p = 0.567) στην ομάδα C (22.7±12.4 στο T1, 20.4±14.6 στο T3). Συμπεραίνεται ότι ίσως η λιδοκαΐνη δεν καταστέλλει τη διέγερση του ΣΝΣ, παρόλο που η καρδιακή συχνότητα δεν αυξάνεται
description: Heart rate variability (HRV) is a valuable tool in the investigation of the balance between the sympathetic (SNS) and parasympathetic nervous system (PNS) in different physiological and pathological processes. During ovariohysterectomy (OHE), nociceptive input from the ovaries may induce sympathetic stimulation despite the use of systemic analgesics. The hypothesis of this study was that the use of lidocaine may reduce the increase in heart rate variability (HRV) and the tone of the sympathetic nervous system (SNS) caused by inadequate analgesia intraoperatively. Twenty dogs admitted for OHE (weight 6-25 kg, age 0.5-10 years) were premedicated with acepromazine (0.1mg kg-1, IM) and butorphanol (0.1 mg kg-1, IM). Anaesthesia was induced with propofol and maintained with isoflurane in oxygen. In 10 dogs, lidocaine (2mg kg-1) was applied with a gauze on the ovarian pedicle (group L). In the rest 10 dogs Normal Saline solution was applied likewise (group C). Three 5-minute intervals of invasive arterial blood pressure waveforms were recorded: baseline (before surgical stimulation, T1), treatment (application of lidocaine or normal saline, T2), ligation of the ovary (T3). HRV was calculated with a computer software. There was a significant (p = 0.028) increase in HR in group C, from T1 (96.7±17.7) to T3 (109.1±12.3). No significant (p = 0.145) increase was seen in group L (95.2±21.4 in T1, 103.1±11.6 in T3). Low frequency (LF) increased significantly (p = 0.008) in group L from T1 (3.2±2.6) to T3 (15.4±12.4), whereas no significant increase (p = 0.567) was detected in group C (22.7±12.4 in T1, 20.4±14.6 in T3). It seems that lidocaine may not supress SNS activation during ovary ligation, even though heart rate is not increased